Swemgala • Laerskool Jan van Riebeeck
13 Feb, 2020 | Nuus, Sport, Swem
Ons hou hierdie jaar weer ons Interhuis-swemgala oor 2 aparte dae. Die spasie rondom die swembad raak beperk en dis beter vir almal se veiligheid as ons ‘n junior- en seniorgala hou. Die seniorgala (Gr.4-7) vind op Vrydag, 14 Februarie plaas en die Juniorgala (Gr.1-3) op 28 Februarie. Ons wil graag ‘n paar algemene reëlings vir die dag aan julle oordra.
Ons moedig MASSA DEELNAME aan. Dit beteken dat daar nie voor die tyd enige inskrywings gaan plaasvind nie. Leerders neem op die dag aan die items van hul keuse deel. Dit gaan beteken dat hulle mooi sal moet luister wanneer ‘n item aangekondig / uitgeroep word.
Alle swemmers MOET ‘n swempet dra. Indien hulle nie ‘n swempet het nie gaan hulle nie mag deelneem nie.
Mag nie gewone klere aanhê nie, moet skoolklere aantrek indien leerders nie aan iets deelneem nie.
Leerders mag nie om swembad of deur die skool hardloop nie, anders verloor hulle punte.
Die OPE afdeling is slegs vir Gr.7 leerders.
NextUitslae van tenniswedstryde 29 Jan – 12 Feb